એ પણ એટલી જ સત્ય હકીકત છે કે હજુ ભારતીય રૂપિયાએ ઘણી લાંબી મંઝીલ કાપવાની છે. ભારતીય રૂપિયાએ પોતાનું એક અલગ આગવું સ્થાન આંતરરાષ્ટ્રીય કક્ષાએ બનાવવાનું છે. ક્રાઈસીસમાંથી ભારતીય રૂપિયો આજે જયારે બહાર નીકળીને મજબુત બની રહ્યો છે ત્યારે તેને વધુ મજબુત થવા દેવા માટે થોડો સમય આપવો જ જોઈએ એવું આ ઓથેન્ટિક ડેટા વિશ્લેષણથી લાગી રહ્યું છે. આ સરખામણી કરીને એવું નથી કહેવું કે ભારતીય રૂપિયાનું અમેરિકન ડોલર સામે ૨૨% ધોવાણ થયું છે તે સારું છે. રૂપિયો ઘસાય એટલે તેની સામે અબજો રૂપિયાની જવાબદારી દેશ ઉપર વધતી હોય છે. પરંતુ આજે જયારે ચારેબાજુ તમામ મીડિયામાં અને વિરોધ પક્ષ દ્વારા ડોલર સામે રૂપિયો ગગડી ગયો – તમામ રેકોર્ડ તોડી નાખ્યા – જેવી વાતો થઈ રહી છે એટલે જ આ વિશ્લેષણ કરીને સત્ય હકીકત તરફ આંગળી ચીંધી છે.